`મલંગ ચાચા` ઉપર ફિલ્માવાયેલું શ્રી કલ્યાણજી-આનંદજીએ સંગીતબધ્ધ કરેલું,શ્રીમન્નાડૅસાહેબે ગાયેલું, પ્રખ્યાત ગીત,` કસમે-વાદે પ્યાર વફા સબ,બાતેં હૈં બાતોં કા ક્યા ?` જ્યારે શ્રીપ્રાણસાહેબ ઉપર ફિલ્માવાઈ રહ્યું હતું ત્યારે તે ગીતના અંતરાના સ્વરો,હાઈ તાર સપ્તક સુધી પહોંચતા હોઈ, તે ગીત પરદા ઉપર ગાતી વખતે મલંગચાચા-શ્રી પ્રાણસાહેબની ગળાની નસો ફુલેલી જોઈ શકાતી હતી,તેટલી ઝીણવટભરીરીતે અભિનય કરેલો જોઈને શ્રીકલ્યાણજીભાઈ શ્રીપ્રાણસાહેબ ઉપર આફ્રીન પોકારી ઉઠેલા. આ ઉપરાંત ફિલ્મના ક્લાઈમેક્સમાં મનોજકુમારને બચાવવા, વચ્ચે આવી જતાં મદનપુરીના ચાકૂથી ઘવાયેલા, મલંગચાચાનો છેલ્લે તરફડાટ સાથે, એક પગ ઉપર,શ્રીપ્રાણસાહેબે કરેલો અભિનય મનઃપટલ ઉપર કાયમી અંકિત થઈ જાય તેવો છે.`ઉપકાર` બાદ તો હકારાત્મક ચરિત્ર અભિનેતા તરીકે ઘણી નોંધપાત્ર ફિલ્મો આવી,જેમાં જંજીર,ડૉન,અમર અક્બર ઍન્થોની,મજબૂર જેવી ફિલ્મોમાં શ્રીઅમિતાભ બચ્ચન સાથે સીધી ટક્કર હતી.(૧૯૭૦) `ડૉન` માં તો શ્રીપ્રાણસાહેબને,શ્રીઅમિતાભજી કરતાં અનેકગણૂં વધારે મહેનતાણૂં મળ્યું હતું.